岱時已八十，然體素精勤，躬親王事。岱清身奉公，所在可述。初在交州，歷年不餉家，妻子飢乏。帝聞之歎息，以讓群臣曰：「呂岱出身萬里，為國勤事，家門內困，而孤不早知。股肱耳目，其責安在？」於是加賜錢米布絹，歲有常限。奮威將軍張承與岱書，語見此。及陸遜卒，諸葛恪代遜，權乃分武昌為兩部，岱督右部，自武昌上至蒲圻，遷上大將軍。